આ અંગે પૂછતાં ગુજરાત મહિલા કોંગ્રેસના પ્રમુખ સોનલબહેન પટેલ વધુમાં કહે છે વિધાનસભાની ચૂંટણીમાં અન્ય સ્થાનિક સ્વરાજની સંસ્થાઓની જેમ મહિલા અનામત ન હોઇ પક્ષ હાઇકમાન્ડ કોઇ મહિલા લોકપ્રિય હોવા છતાં તેને ટિકિટ ફાળવવામાં ખચકાટ અનુભવે છે. જે તે મહિલા ઉમેદવાર પોતાની બેઠક પર સ્વપક્ષના પુરુષ અગ્રણીઓનો સંગઠન પરનો દબદબો તેમજ આર્થિક સદ્ધરતા વગેરે બાબતોથી ટિકિટ મેળવવામાં મુશ્કેલી અનુભવે છે. હરિફ પક્ષનો ઉમેદવાર પણ પુરુષ હોય તો મહિલા ઉમેદવારને સમાન તક મળતી નથી. પરિણામે દિ‌લ્હીના કેન્દ્રીય નેતૃત્વની ઇચ્છા હોવા છતાં મહિલા ઉમેદવારોની ટિકિટના મામલે મહંદશે બાદબાકી કરાય છે જેના કારણે વિધાનસભાની ચૂંટણીમાં મહિલા અનામત હોવું ખાસ જરૂરી છે તેમ પણ તેમણે વધુમાં જણાવ્યું હતું.